አዲስ ቅሪተ አካሎች በጎና መካነ ጥናት ተገኙ
አዲስ አበባ፤በአፋር ክልላዊ መንግሥት በጎና መካነ ጥናት ‹‹ኦልድዋንና አሹሊያን›› የድንጋይ መሳሪያዎች ከሆሞ ኢሬክተስ የጭንቅላት ቅሪተ አካላት ጋር ተገኙ። በባህልና ቱሪዝም ሚኒስቴር የቅርስና ጥበቃ ባለስልጣን ለኢትዮጵያ ፕሬስ ድርጅት በላከው ጋዜጣዊ መግለጫ እንዳስታወቀው፤ ኦልድዋንና አሹሊያን የድንጋይ መሳሪያዎች ከሆሞ ኤሬክተስ የጭንቅላት ቅሬተ አካላት ጋር በአፋር ክልል በጎና መካነ ጥናት ተገኝተዋል። የተገኘው ራስ ቅል መጠን (590 ሲሲ) ሲሆን፤ ይህ ግኝት ከአሁን ቀደም በሆሞ ኢሬክተስ የድንጋይ መሳሪያ አጠቃቀም የነበረውን የእውቀት አድማስ በማስፋት ረገድ ከፍተኛ አስተዋጽኦ አድርጓል።የተገኙት ሆሞ ኢሬክተስ የራስ ቅሎች ሁለት ሲሆኑ፤ አንዱ ሙሉ የራስ ቅል የአንድ ነጥብ አምስት ሚሊዮን እድሜ ያለው ሲሆን፤ ሁለተኛው ግኝት ከፊል የራስ ቅል ደግሞ እድሜው አንድ ነጥብ ሁለት ሚሊዮን መሆኑን መግለጫው አመልክቷል። የራስ ቅሎቹ ሆሞ ኢሬክተስ በመባል በሚታወቀው የቅድመ ሰው ዝርያ መደብ የሚካተቱ ሲሆን፤ እነዚህ ቅሪተ አካሎች ኦልደዋንና አሹሊያን ተብለው የሚጠሩ የድንጋይ ዘመን መሳሪያዎች ይጠቀሙ ነበር ብሏል።ኦልደዋን የቅድመ ሰው ዝርያ ከሁለት ነጥብ ስድስት ሚሊዮን ዓመታት ጀምሮ ሲጠቀምበት የነበረ የድንጋይ መሳሪያ ሲሆን፤ አሹሊያን ደግሞ ከዛሬ አንድ ነጥብ ሰባት ሚሊዮን ዓመታት በፊት ሆሞ ኢሬክተስ ለመጀመሪያ ግዜ የጠረበውና ቅርጽ የያዘ የድንጋይ መጥረቢያ የተጠቀመበት መሆኑ ተጠቅሷል።የጎና
መካነ
ጥናት‹‹
ድንቅነሽ››
ወይም
በዓለም
ዙሪያ
‹‹ሉሲ››
በመባል
የምትታወቀው
የቅድመ
ሰው
ዝርያ
ከተገኘችበት
የሀዳር
መካነ
ቅርስ
ጋር
አዋሳኝ
ሲሆን፤
‹‹አርዲፒተክስ››
በመባል
የሚታወቀው
የቅድመ
ሰው
ዝርያ
ቅሬት
የተገኘበት
የመካከለኛ
አዋሽ
መካነ
ቅርስ
ከጎና
በስተደቡብ
የሚገኝ
ነው።አዲስ ዘመን የካቲት 26/2012ወንድወሰን መኮንን